laion/Wikipedia-Exotic huggingface dataset:
ოთარ ფარცხალაძე

ოთარ ფარცხალაძე (დ. 1976) — საქართველოს მთავარი პროკურორი 2013 წლის 7 ნოემბრიდან 30 დეკემბრამდე. 2008 წლამდე მუშაობდა შინაგან საქმეთა სამინისტროში, სხვადასხვა თანამდებობაზე, გარდა ამისა, იყო საქართველოს პარლამენტის ენერგეტიკის დროებითი საგამოძიებო კომისიის წევრი. 2013 წლის 7 ნოემბერს საქართველოს მთავარ პროკურორად დაინიშნა, მაგრამ ამავე წლის 30 დეკემბერს გადადგა. 2023 წლის სექტემბერში ოთარ ფარცხალაძეს აშშ-ის სახელმწიფო დეპარტამენტმა სანქციები დაუწესა „საქართველოზე რუსეთის მანკიერი ზეგავლენის საპასუხოდ“. 2023 წლის სექტემბერში ოთარ ფარცხალაძეს აშშ-ის სახელმწიფო დეპარტამენტმა სანქციები დაუწესა „საქართველოზე რუსეთის მანკიერი ზეგავლენის საპასუხოდ“. 2023 წლის 18 სექტემბერს საქართველოს ეროვნულმა ბანკმა ფარცხალაძეს საბანკო აქტივებზე წვდომა და ფინანსური ტრანზაქციების შესრულება შეუზღუდა. 2023 წლის 19 სექტემბერს საქართველოს ეროვნულმა ბანკმა შეიმუშავა და აამოქმედა ცვლილება საქართველოს ეროვნული ბანკის პრეზიდენტის ბრძანებაში, რის შედეგადაც ოთარ ფარცხალაძეს საბანკო აქტივებზე წვდომა და ფინანსური ტრანზაქციების შესრულება აღარ შეეზღუდება. 2023 წლის 20 სექტემბერს საქართველოს იუსტიციის სამინისტროს განცხადებით სახელმწიფო სერვისების განვითარების სააგენტომ მიზანშეწონილად მიიჩნია ოთარ ფარცხალაძისთვის საქართველოს მოქალაქეობის შეწყვეტა და დასკვნა საქართველოს პრეზიდენტს გადაეგზავნა. 2023 წლის 22 სექტემბერს გავრცელდა საქართველოს პრეზიდენტის, სალომე ზურაბიშვილის განცხადება, რომ პრეზიდენტი მიზანშეწონილად არ მიაჩნდა ფარცხალაძისთვის გამოძიების მიმდინარეობისას მოქალაქეობის შეწყვეტა. 2023 წლის 17 ოქტომბერს საქართველოს პრეზიდენტმა პარლამენტში იმპიჩმენტის პროცედურის დაწყებამდე ხელი მოაწერა ოთარ ფარცხალაძისათვის საქართველოს მოქალაქეობის შეწყვეტის ბრძანებულებას. მოკლე ბიოგრაფია ↑ ფარცხალაძე გადადგა. დაარქივებულია ორიგინალიდან — 2022-12-09. ციტირების თარიღი: 2020-11-21. ↑ 2.0 2.1 ოთარ ფარცხალაძეს აშშ-მა სანქციები დაუწესა. ციტირების თარიღი: 2023-09-14. ↑ ეროვნულმა ბანკმა ფარცხალაძეს საბანკო აქტივებზე წვდომა და ფინანსური ტრანზაქციების შესრულება შეუზღუდა ↑ ეროვნული ბანკი პოზიციას ცვლის და ფარცხალაძეს ემხრობა ↑ იუსტიციის სამინისტრო: ფარცხალაძისთვის მოქალაქეობის შეწყვეტა მიზანშეწონილია ↑ პრეზიდენტი ფარცხალაძეს მოქალაქეობას არ უწყვეტს ↑ განცხადება ↑ პრეზიდენტმა ოთარ ფარცხალაძეს მოქალაქეობა შეუწყვიტა ↑ პრეზიდენტმა ოთარ ფარცხალაძეს მოქალაქეობა შეუწყვიტა
კერპი-პური

კერპი-პური, გერმ. Brotlaibidol — ბრინჯაოს ხანის ქვის ფირფიტები თუ ტერაკოტები, რომლებიც თარიღდებიან 2100—1400 წწ. ძვ.წ. (ადრეული ბრინჯაოს ხანის დასასრული და შუა ბრინჯაოს ხანის დასაწყისი). აქამდე აღმოჩენილ იქნა დაახლოებით 300 კერპი-პური აღმოსავლეთ-ცენტრალური და სამხრეთ-ცენტრალური ევროპის სხვადასხვა ნაწილებში, ნაწილობრივ, ტბა გარდას მიდამოებში. Strani segni dall’Età del Bronzo: il mistero delle tavolette enigmatiche — Articolo sul quotidiano La Repubblica. Tavolette enigmatiche დაარქივებული 2014-01-03 საიტზე Wayback Machine. — Sito internet dedicato ai Brotlaibidole.
სტივენ ფრირზი

სტივენ ფრირზი (ინგლ. Stephen Frears) — ინგლისელი რეჟისორი. მოღვაწეობს კინოსა და ტელევიზიაში. მიღებული აქვს ოსკარის ორი ნომინაცია. ჰყავს ოთხი შვილი 1988 - სახიფათო კავშირები (Dangerous Liaisons) 1990 - გადამგდებები (The Grifters) 1992 - გმირი (Hero) 1999 - ბორცვებისა და ხეობების ქვეყანა (The Hi-Lo Country) 2000 - უმაღლესი ერთგულება (High Fidelity) 2005 - მისის ჰენდერსონი წარმოგიდგენთ (Mrs Henderson Presents) 2006 - დედოფალი (The Queen) 2013 - ფილომენა (Philomena) ვიკისაწყობში არის გვერდი თემაზე: სტივენ ფრირზი სტივენ ფრირზი კინოფილმების ინტერნეტ-მონაცემთა ბაზაში
კიანუ რივზი

კიანუ ჩარლზ რივზი (/kiːˈɑːnuː/, ინგლ. Keanu Charles Reeves; დ. 2 სექტემბერი, 1964) — კანადელი მსახიობი, რეჟისორი, პროდიუსერი და მუსიკოსი. იგი ყველაზე მეტად ცნობილია სამსახიობო კარიერით, რომელიც 1985 წელს დაიწყო და სამ ათწლეულზე მეტი მოიცვა. მის უფრო ცნობილ როლებს შორის არის პერსონაჟები ბლოკბასტერული ფილმებიდან. აღსანიშნავია ფრენჩაიზი „ბილი და ტედი“ (1989–1991); მოქმედებითი თრილერები „ტალღების ქიმზე“ (1991), „სიჩქარე“ (1994) და ფილმების სერია „ჯონ უიკი“; ფსიქოლოგიური თრილერი „ეშმაკის ადვოკატი“ (1997); ზებუნებრივი ჟანრის „კონსტანტინი“ (2005) და სამეცნიერო ფანტასტიკის/მოქმედებითი ჟანრების „მატრიცა“ (1999–2003). აგრეთვე მონაწილეობა აქვს მიღებული ფილმებში „სახიფათო კავშირები“ (1988), „ჩემი პირადი შტატი აიდაჰო“ (1991) და „პატარა ბუდა“ (1993), ისევე, როგორც რომანტიკულ საშინებათა ფილმში „ბრემ სტოკერის დრაკულა“ (1992). კინოინდუსტრიაში აქტიური წლებით დაწყებული, რივზმა მოიპოვა კრიტიკოსების აღიარება. თანამშრომლობდა სტივენ ფრირზთან, გას ვან სენტთან და ბერნარდო ბერტოლუჩისთან. განსახიერებული როლებისთვის მან მრავალი ჯილდო მიიღო, მათ შორის - ვარსკვლავი ჰოლივუდის დიდების ხეივანში. კინოკარიერის წლების განმავლობაში იგი სხვა შემოქმედებასაც ეწეოდა. უკრავდა ჯგუფებში Dogstar და Becky. შესრულებული აქვს ჰამლეტის როლი მანიტობას თეატრალური ცენტრის მიერ დადგმულ ამავე სახელწოდების პიესაში. აქვს დაწერილი ტექსტი ალექსანდრა გრანტის მიერ ილუსტრირებული წიგნისთვის „ოდა ბედნიერებას“. აგრეთვე არის დოკუმენტურ ფილმის „გვერდიგვერდ“ პროდიუსერი და აღმოსავლური ორთაბრძოლების შესახებ შექმნილი „ტაი-ჩის ოსტატის“ რეჟისორი შეგიძლიათ იხილოთ მედიაფაილები თემაზე „კიანუ რივზი“ ვიკისაწყობში. კიანუ რივზი კინოფილმების ინტერნეტ-მონაცემთა ბაზაში ↑ NLS: Say How, Q-T. Library of Congress. ციტირების თარიღი: March 25, 2017 ↑ „Monitor“. Entertainment Weekly (1275). September 6, 2013. p. 25. ↑ Keanu Reeves biography. დაარქივებულია ორიგინალიდან — 2015-03-22. ↑ Movie Review – Point Break – Review/Film; Surf's Up For F.B.I. In Bigelow's 'Point Break' – NYTimes.com
ლაუგენ-მელაუნის კულტურა

ლაუგენ-მელაუნის კულტურა — ბრინჯაოსა და ადრეული რკინის ხანის კულტურა ალპების რეგიონ ტრენტინში. კულტურა წარმოიშვა 14 საუკუნეში ძვ.წ . ევროპის კულტურული პროცესების ჩარჩოებში. კულტურას სახელი ეწოდა ბრიქსენთან ახლოს მყოფი ორი მაშინდელი ძეგლის გამო. ლაუგენ-მელაუნის კულტურების წარმოშობა ხასიათდება კერამიკის გაჩენითა და მისი მრავალი ახალი ფორმით, მათ შორის — მდიდრული ორნამენტებით მორთვით.
ტრიკამარუმის ბრძოლა

ტრიკამარუმის ბრძოლა — ბრძოლა ბიზანტიასა და ვანდალების სამეფოს შორის. გაიმართა 553 წელს. ბიზანტიის ჯარებს ხელმძღვანელობდა იუსტინიანე I-ის სარდალი ველისარიუსი, ხოლო ვანდალების ჯარს მათი უკანასკნელი მეფე გელიმერი. ფაქტობრივად ამ ბრძოლით დასრულდა იუსტინიანეს მიერ ვანდალების დაპყრობა ჩრდილოეთ აფრიკაში. ომის მთავარ წყაროს წარმოადგენს პროკოპი კესარიელის „იუსტინიანეს ომების ისტორია“. აღნიშნულ ამბებს ეხება წიგნის III და IV ნაწილები. Davis, Paul K. (1999), 100 Decisive Battles: From Ancient Times to the Present, Oxford: Oxford University Press, p. 92, ISBN 0-19-514366-3. Jump up ^ A survey is R. Edis, 1999. "The Byzantine era in Tunisia: a forgotten footnote?" The Journal of North African Studies.
მარიან სარი

მარიან სარი (გერმ. Marian Sarr; დ. 30 მარტი, 1995, ესენი, გერმანია) — სენეგალური წარმოშობის გერმანელი ფეხბურთელი, „ვოლფსბურგ II“-ის მცველი. მარიან სარი 1995 წლის 30 მარტს დაიბადა. მარიანმა თავისი საფეხბურთო კარიერა "ესენში" დაიწყო, საიდანაც 2005 წელს გელზერკირხენულ "შალკეში" ამოყო თავი. 2008 წელს ის ლევერკუზენის "ბაიერს" შეუერთდა, სადაც კლუბის მეორე გუნდთან ერთად განიცადა დიდი პროგრესი. 2012/13 წლების სეზონში სარმა ცენტრალური მცველის პოზიციაზე რეგიონალლიგის პირველ ნაწილში კლუბში 10 მატჩი გამართა. სარი დორტმუნდის "ბორუსიას" 2012/13 წლების სეზონის მეორე ნახევრიდან შეუერთდა. ლევერკუზენიდან დორტმუნდში მისმა გადასვლამ მედიაში ფართო გამოხმაურება ჰპოვა, რომელმაც "ტალანტების ქურდობის" თემის განახლება გამოიწვია. 2012/13 წლების სეზონის მეორე ნახევრისას სარი დორტმუნდელთა 19 წლამდელთა აკადემიაში ირიცხებოდა. 2013/14 წლების სეზონში კი სარი დორტმუნდის ძირითად გუნდში კლოპის ინიციატივით ჩაირიცხა. 2013 წლის 20 ივლისს შედგა სარის პროფესიონალური დებიუტი მესამე ლიგაში შტუტგარტის დუბლშემადგენლობის წინააღმდეგ. სარის ოფიციალური დებიუტი ჩემპიონთა ლიგაში 11 დეკემბერს მარსელში ადგილობრივი კლუბის წინააღმდეგ შედგა, სადაც მან ბრწყინვალედ ჩაანაცვლა (მატს ჰუმელსი) და დამაჯერებელი იყო მისი თითოეული მოქმედება. მისი თამაში დაღვინებული მცველის შთაბეჭტილებას ტოვებდა. მან თავისი წვლილი შეიტანა დორტმუნდის "ბორუსიას" 1/8 ფინალურ ეტაპზე გაღწევაში. სარი გერმანიის 17 წლამდელთა ნაკრებს წარმოადგენთა ევრო 2012 – ზე, რომელიც სლოვენიაში გაიმართა (ჯგუფში საქართველოსთან ერთად ასპარეზობდა). შტეფან ბიოგერის ხელმძღვანელობით ნაკრებმა ჯგუფში ყველა მატჩში გაიმარჯვა, ნახევარ ფინალურ ეტაპზე პოლონელებს მინიმალური ანგარიშით 1 – 0 სძლიეს, ფინალში კი ჰოლანდიის ნაკრებთან 11 მეტრიანების სერიაში დამარცხდნენ ანგარიშით 4 – 5 (ძირითადი დრო 1 – 1). განახლდა: 16 დეკემბერი 2013. გერმანია UEFA ევროპის 17 წლამდელთა საფეხბურთო ჩემპიონატი ფინალისტი: 2012 ↑ მარიან სარი. დაარქივებულია ორიგინალიდან — 2016-03-04. ციტირების თარიღი: 15 დეკემბერი 2014.
ყაზახეთის გერბი

ყაზახეთის გერბის მიღება მოხდა 1992 წლის 4 ივნისს. გერბის ავტორები არიან: ჯანდარბეკ მელიბეკოვი და შოთა ვალიხანოვი. არსებული გერბის შერჩევა მოხდა დაახლოებით 245 პროექტისა და 67 აღწერილი დიზაინიდან. 1992 წლამდე ყაზახეთს ჰქონდა სხვა საბჭოთა რესპუბლიკების ანალოგიური გერბი. ემბლემა წარმოადგენს შანირაკის (რომელიც არის იურტის გუმბათის ცენტრი) გამოსახულებას (ყაზახ. Шаңырақ, şañıraq; რუს. Шанырак). მის ცენტრში განთავსებულია იურტის გუმბათის ცენტრის გამოსახულება საიდანაც მოჩანს ლურჯი ცა და ამომავალი მზე, ხოლო გვერდები დამშვენებული მითური ცხენების გამოსახულებებით. გერბის წლიური ფორმა სიცოცხლის და მარადისობის სიმბოლოა. ხოლო შანირაკი წარმოადგენს ოჯახური კეთილდღეობის და სიმშვიდის სიმბოლოს. ყაზახური შანირაკის მსგავსი დიზაინი გამოყენებული ყირგიზეთის დროშაზეც, ყირგიზეთში მას ეწოდება ტუნდუკი. ყაზახეთის გერბი შესრულებულია ორ ფერში: ოქროსფერსა და ცისფერში. ოქროსფერი სიმბოლოა ყაზახი ხალხის ბედნიერი მომავლის, ხოლო ცისფერი სიმბოლოა თანხმობის ერთობის და ყველა სხვა ერებთან მშვიდობის. გერბის ქვედა ნაწილში გამოსახული ყაზახეთის ყაზახური სახელი - ҚA3AҚCTAH. ყაზახეთის დროშა ყაზახეთის საბჭოთა სოციალისტური რესპუბლიკის გერბი ვიკისაწყობში არის გვერდი თემაზე: ყაზახეთის გერბი ↑ Official site of the Akimat of Pavlodar Province - National emblem of the Republic of Kazakhstan. დაარქივებულია ორიგინალიდან — 2011-07-21. ციტირების თარიღი: 2013-12-16.
სიგიჟე (1972 წლის ფილმი)

სიგიჟე (ინგლ. Frenzy) — ალფრედ ჰიჩკოკის 1972 წლის ბრიტანული თრილერი. ეს იყო ჰიჩკოკის ბოლოსწინა ფილმი. ის ასახავს ლონდონელი სერიული მკვლელის ისტორიას. ჰიჩკოკმა მიიღო ოქროს გლობუსის ნომინაცია საუკეთესო რეჟისორისთვის. „სიგიჟე (1972 წლის ფილმი)“ — კინოფილმების ინტერნეტ-მონაცემთა ბაზა (ინგლისური) „სიგიჟე (1972 წლის ფილმი)“ — Rotten Tomatoes Frenzy at Dial H for Hitchcock
იურტა

იურტა — ცენტრალური აზიის ველებში მცხოვრები მომთაბარე ხალხების ტრადიციული გადასატანი სადგომი, სახლი. რომლის კონსტრუქციაც შედგება წრიულად დაწნული გვირგვინისგან, კედლები და სახურავი ძირითადად დაფარულია ტყავით ან თექით. დაახლოებით 3000 წლის განმავლობაში იურტა წარმოადგენდა ცენტრალური აზიის ცხოვრების მნიშვნელოვან ნაწილს. იურტის პირველი აღწერა გაკთებული აქვს ჰეროდოტეს, რომელიც აღწერილი აქვს როგორც მომთაბარე სკვითების გადასატანი საცხოვრებელი ადგილი. ვიკისაწყობში არის გვერდი თემაზე: იურტა Yurt Forum ↑ A complete guide to making a Mongolian Ger დაარქივებული 2017-07-17 საიტზე Wayback Machine. , webpage, retrieved October 23, 2011
აკჯა ნურბერდიევა

აკჯა ნურბერდიევა (თურქმ. Akja Nurberdiýewa; დ. 1957) — თურქმენეთის პარლამენტის თავმჯდომარე 2006 წლის 22 დეკემბრიდან. ცენტრალური აზიის ერთ-ერთი ყველაზე გავლენიანი ქალბატონი. 2000-2005 წლებში მეორე მოწვევის მეჯლისის დეპუტატი და თავმჯდომარის მოადგილეა. 2005 წლიდან ახალი მოწვევის პარლამენტშიც შეინარჩუნა აღნიშნული თანამდებობა. ამავდროულად თურქმენეთის დემოკრატიული პარტიის ახალის ვილაიათის განყოფილების მდივანია. 2007 წლის 23 თებერვლამდე პრფკავშირების ეროვნული ცენტრის თავმჯდომარეა. 2006 წლის 22 დეკემბრიდან 2007 წლის 23 თებერვლამდე პარლამენტის თავმჯდომარის მოვალეობის შემსრულებელია, ხოლო 23 თებერვლიდან თავმჯდომარე. ↑ Акджа Нурбердыева стала председателем парламента четвертого созыва Туркменистана. დაარქივებულია ორიგინალიდან — 2015-07-25. ციტირების თარიღი: 2013-12-16. ↑ Акджа Нурбердыева названа одной из самых влиятельных женщин ЦА[მკვდარი ბმული]
25 დეკემბერი

25 დეკემბერი — გრიგორიანული კალენდრის 359-ე დღე (ნაკიან წლებში – 360-ე დღე). წლის ბოლომდე დარჩენილია 6 დღე. 800 : შარლემანის კორონაცია საღვთო რომის იპმერატორად, რომი. 1000 : წმინდა სტეფენის კორონაცია ესცტერგომში, გახდა რა უნგრეთის ნაციის დაფუძნების დღე. 1066 : კორონაცია უილიამ დამპყრობლისა ინგლისის მეფედ, უესტმინსტერის სააბატოში, ლონდონი. 1599 : ქალაქი ნატალი, ბრაზილია, დაფუძნდა. 1868 : აშშ-ს პრეზიდენტი ენდრიუ ჯონსონი უპირობო ამნისტიას უცხადებს სამოქალაქო ომის ყველა კონფედერატ ჯარისკაცს. 1868 : ეზოს რესპუბლიკა დაფუძნდა ჰოკაიდოში შოგუნ განდგომილთა მიერ. 1926 : ჰიროჰიტო ხდება იაპონიის იმპერატორი, ტაიშოს შემდეგ. 1932 : 7.6 ბალიანი მიწისძვრა ხდება განსუში, რომელმაც ~70.000 ადამიანი იმსხვერპლა. 1977 : მუნჯი ფილმის ვარსკვლავი, ჩარლი ჩაპლინი, ადრე დილას გარდაიცვალა საკუთარ სახლში შვეიცარიაში. 1989 : ნიკოლაე ჩაუშესკუ, რუმინეთის ყოფილი დიქტატორი, და მისი მეუღლე, ელენა, სიკვდილით დასჯილ იქნენ მრავალ ბრალდებათა გამო. 1991 : მიხაილ გორბაჩოვი გადადგა სსრკ-ს პრეზიდენტის პოსტიდან, კავშირი იშლება მომდევნო დღეს. 2002 : ნიუ-დელის მეტრო გაიხსნა. 2007 : ნეპალის მთავრობა ქვეყნის 240-წლიანი მონარქიის გაუქმებას თანხმდება. 1250 : იოანე IV ლასკარისი — ბიზანტიის იმპერატორი 1876 : მუჰამედ ალი ჯინაჰი — პაკისტანის დამაარსებელი 1910 : ანდრონიკაშვილი, ელეფთერ — ქართველი ფიზიკოსი 1918 : სადატი, ანვარ — ეგვიპტის პრეზიდენტი 1924 : ატალ ბიჰარი ვაჯპაიეე — ინდოეთის პრემიერ-მინისტრი 1925 : კასტანიედა, ხუან კარლოს — ამერიკელი მწერალი, მისტიკოსი 1927 : რამ ნარაიანი — ინდოელი მუსიკოსი 1949 : ნავაზ შარიფი — პაკისტანის პრემიერ-მინისტრი 795 : ადრიანე I — რომის პაპი 1761 : ელისაბედ პეტრეს ასული — რუსეთის იმპერატორი 1781 : ბაგრატიონი, იოთამ — რუსეთის არმიის გენერალ-პორუჩიკი 1938 : ჩაპეკი, კარელ — ჩეხი მწერალი 1958 : არჯევნიშვილი, მარიამ — ქართველი მომღერალი 1972 : ალექსი-მესხიშვილი, ბარბარე — ქართველი მსახიობი 1977 : ჩაპლინი, ჩარლი — მსახიობი, სცენარისტი და რეჟისორი 1994 : ზალი სინგჰი — ინდოეთის პრემიერ-მინისტრი 2016 : ჯორჯ მაიკლი - ამერიკელი კომპოზიტორი და მომღერალი მართლმადიდებელი ეკლესია აღნიშნავს შემდეგი წმინდანების ხსენების დღეს: იოანე ზედაზნელი (IX) სპირიდონ ტრიმიფუნტელი ალექსანდრე წმინდა სინეზი ქრისტიანული ეკლესიები, რომლებიც იყენებენ გრიგორიანულ კალენდარს, აღნიშნავენ ქრისტეს შობის დღესასწაულს. სხვა თვეები:
კრისტინ სკოტ ტომასი

კრისტინ სკოტ ტომასი (ინგლ. Kristin Scott Thomas დ. 24 მაისი, 1960 ) — ინგლისელი მსახიობი. არის საფრანგეთისა და გაერთიანებული სამეფოს მოქალაქე და მოღვაწეობს როგორც ბრიტანულ, ასევე ფრანგულ კინოში. შეგიძლიათ იხილოთ მედიაფაილები თემაზე „კრისტინ სკოტ ტომასი“ ვიკისაწყობში. კრისტინ სკოტ ტომასი კინოფილმების ინტერნეტ-მონაცემთა ბაზაში
მეგი სმითი

მეგი სმითი (ინგლ. Maggie Smith დ. 28 დეკემბერი, 1934 — გ. 27 სექტემბერი, 2024) — ინგლისელი კინოს, თეატრისა და ტელევიზიის მსახიობი. 60-წლიანი კარიარის მანძილე 50-ზე მეტ ფილმში აქვს მონაწილეობა მიღებული. ცნობილია სნობური და ქედმაღლური როლების შესრულებით. ვიკისაწყობში არის გვერდი თემაზე: მეგი სმითი მეგი სმითი — AllMovie Maggie Smith კინოფილმების ინტერნეტ-მონაცემთა ბაზაში მეგი სმითი TCM-ის კინოფილმების მონაცემთა ბაზაში მეგი სმითი ბიბლიოთეკის WorldCat კატალოგში Maggie Smith Emmys.com-ზე მეგი სმითის ბიოგრაფია დაარქივებული 2012-12-09 საიტზე Archive.isCategory:Webarchive template archiveis links
ყაზახეთის დამოუკიდებლობის დღე

ყაზახეთის დამოუკიდებლობის დღე — ყაზახეთის რესპუბლიკის უმთავრესი ეროვნული დღესასწაული. აღინიშნება ყაზახეთში ყოველწლიურად 16 დეკემბერს. 1991 წლის 16 დეკემბერს ყაზახეთის უმაღლესმა საბჭომ მიიღო კანონი რესპუბლიკის დამოუკიდებლობისა და ეროვნული სუვერენიტეტის შესახებ. სსრკ-ის დაშლის შემდეგ ყაზახეთის საბჭოთა სოციალისტური რესპუბლიკა იყო ყველაზე უკანასკნელი, რომელმაც დამოუკიდებლობა გამოაცხადა. 16 და 17 დეკემბერი ყაზახეთის რესპუბლიკაში არის უქმე დღეები. 1986 წლის 16 დეკემბერს ალმა-ათაში (ჟელტოქსანი) და 2011 წლის ამავე დღეს მანგისთაუს ოლქში (ჟანაოზენის მღელვარება) გაიმართა მასობრივი გამოსვლები, რომლებიც დასრულდა მსხვერპლით. დამოუკიდებლობის დღე ვიკისაწყობში არის გვერდი თემაზე: ყაზახეთის დამოუკიდებლობის დღე Қазақстанның Тәуелсіздік күні День независимости Казахстана в календаре праздников День Независимости Казахстана отметили в Софии დაარქივებული 2018-01-15 საიტზე Wayback Machine. ↑ День независимости Казахстана — 16 декабря. История и особенности праздника в проекте Календарь Праздников 2010 ↑ Посольство Казахстана | 16 декабря День Независимости Республики Казахстан. დაარქივებულია ორიგინალიდან — 2012-03-14. ციტირების თარიღი: 2013-12-16.
სიბნელეში მოცეკვავე

„სიბნელეში მოცეკვავე“ (ინგლ. Dancer in the Dark) — 2000 წლის დანიური მუსიკალური დრამა, რომელიც გადაღებულია რეჟისორ ლარს ფონ ტრიერის მიერ, ტრილოგია „ოქროს გულის“ ბოლო ფილმი. მთავარი როლის შემსრულებელი და ფილმის საუნდტრეკის ავტორია ისლანდიელი მომღერალი ბიორკი. ფილმი კანის კინოფესტივალზე დაჯილდოვდა ოქროს პალმის რტოთი. ბიორკი - სელმა ჟეჩკოვა კატრინ დენევი - კეთი დევიდ მორსი - ბილ ჰიუსტონი კარა სეიმური - ლინდა ჰიუსტონი ჟან-მარკ ბარი - ნორმანი სტელან შარსგორდი - ექიმი უდო კირი - დოქტორი პოკორდი პიტერ სტორმარი - ჯეფი სიობან ფალონ ჰოგანი - ბრენდა ჯოელ გრეი - ოლდრიჩ ნოვი შეგიძლიათ იხილოთ მედიაფაილები თემაზე „სიბნელეში მოცეკვავე“ ვიკისაწყობში. „სიბნელეში მოცეკვავე“ — კინოფილმების ინტერნეტ-მონაცემთა ბაზა (ინგლისური) „სიბნელეში მოცეკვავე“ — Box Office Mojo-ზე „სიბნელეში მოცეკვავე“ — Rotten Tomatoes „სიბნელეში მოცეკვავე“ — Metacritic-ზე
სილეთითენიზი

სილეთითენიზი (ყაზახ. Сілетітеңіз) — გაუდინარი მწარე-მლაშე ტბა ყაზახეთში. ფართობი 750 კმ². მაქსიმალური სიღრმე 3,2 მ. მოქცეულია ვრცელი ქვაბულის ფსკერზე, ზღვის დონიდან 64 მ სიმაღლეზე. აღმოსავლეთი და ჩრდილოეთი ნაპირები მაღალი და სწორია, დასავლეთი — შეჭრილ-შემოჭრილი. ბევრია ყურე და ნახევარკუნძული. დასავლეთი და სამხრეთი დაბალი ნაპირები თანთათანობით გადადის მლაშობ ჭაობებში. საზრდოობს თოვლით. ფსკერული დანალექებიდან გვხვდება გოგირდწყალბადის გამონაყოფი. ტბას ერთვის მდინარეები სილეთი და ჟოლაქსაი. ყაზახეთის ტბების სია სილეთითენიზი — სტატია დიდი საბჭოთა ენციკლოპედიიდან (რუსული)
მანდერლეი

მანდერლეი (ინგლ. Manderlay) — რეჟისორ ლარს ფონ ტრიერის 2005 წლის დრამატული ფილმი. ტრილოგიის „ამერიკა: შესაძლებლობების ქვეყანა“ მეორე ნაწილი. ბრაის დალას ჰაუარდი — გრეისი უილემ დეფო — გრეისის მამა დენი გლოვერი — ვილჰელმი ლორენ ბეკოლი — მემი ჟან-მარკ ბარი — მისტერ რობინსონი უდო კირი — მისტერ კირსპე აისეკ დე ბანკოლი — ტიმოთი „Manderlay“ — კინოფილმების ინტერნეტ-მონაცემთა ბაზა (ინგლისური) „Manderlay“ — Box Office Mojo-ზე „Manderlay“ — Rotten Tomatoes „Manderlay“ — Metacritic-ზე
ემი ადამსი

ემი ლუ ადამსი (ინგლ. Amy Lou Adams; დ. 20 აგვისტო, 1974, ვიჩენცა) — ამერიკელი მსახიობი და მომღერალი. 2013 და 2014 წლებში ზედიზედ მოიგო ოქროს გლობუსის ჯილდოები. დაიბადა ამერიკულ ოჯახში, იტალიის ქალაქ ვიჩენცაში. მღეროდა სხვადასხვა თეატრებში, ვიდრე 1999 წელს არ შედგა მისი კინოდებიუტი შავ კომედიაში, — „მომაკვდინებელი ლამაზმანები“. რამდენიმე მცირე როლის შემდეგ მეორეხარისხოვან ფილმებში, ემი ადამსი შეირცა ბრენდა სტრონგის როლზე ფილმში „დამიჭირე, თუ შეძლებ“ (2002). 2005 წელს ითამაშა ფილმში „ივნისის ხოჭო“, რომლისთვისაც ნომინირებული იყო ოსკარზე, საუკეთესო მსახიობი ქალისთვის მეორეხარისხოვან როლში. ვიკისაწყობში არის გვერდი თემაზე: ემი ადამსი ემი ადამსი კინოფილმების ინტერნეტ-მონაცემთა ბაზაში ემი ადამსი People.com-ზე
თექე

თექე (ყაზახ. Теке) — მწარე-მლაშე ტბა ყაზახეთში. ფართობი 265 კმ². საშუალო სიღრმე 0,5 მ, მაქსიმალური სიღრმე 1 მ. დამახასიათებელია ციცაბო და ფლატოვანი ნაპირები, რომელიც ადგილ-ადგილ შეჭრილ-შემოჭრილია. არის პატარა კუნძულები. შემოვლებულია მლაშობების ფართო ზოლით. საზრდოობს თოვლის, ნაწილობრივ, გრუნტის წყლებით. ყაზახეთის ტბების სია თექე — სტატია დიდი საბჭოთა ენციკლოპედიიდან (რუსული)
მცირე არალის ზღვა

მცირე არალის ზღვა (ყაზახ. Солтүстік Арал теңізі) — მარილიანი ტბა ყაზახეთში. წარმოადგენს შრობადი არალის ზღვის ჩრდილოეთ ნაწილს. წარმოიქმნა 1987 წელს არალის ზღვის გაშრობის შედეგად. მდებარეობს ზღვის დონიდან 42,2 მ სიმაღლეზე. ფართობი 3300 კმ². მაქსიმალური სიღრმე 18 მ. მარილიანობა 12 ‰. ერთვის მდინარე სირდარია. ბევრია ყურე. ტბის შემადგენლობაშია ბერგის სრუტის ნაწილი, რომელიც დაფარულია ქოქარალის კაშხლითა და წყალსაგდებით. ყაზახეთის ტბების სია მცირე არალის ზღვა დაარქივებული 2010-04-12 საიტზე Wayback Machine. (ინგლისური)
დიდი ალმათის ტბა

დიდი ალმათის ტბა (ყაზახ. Үлкен Алматы көлі) — ტბა ყაზახეთში. მდებარეობს ზღვის დონიდან 2511 მ სიმაღლეზე. ალმათიდან სამხრეთით 15 კილომეტრში. ქვაბული ტექტონიკური წარმოშობისაა. ტბის სიგრძეა 1,6 კმ, სიგანე 0,75-1 კმ-მდე. წყლის მაქსიმალური დონე აგვისტოშია, მინიმალური — თებერვალში. დონის რყევა 20 მ-ის ფარგლებშია. ნაპირები ციცაბოა. ტბას სამხრეთიდან ერთვის მდინარე დიდი ალმათინკა. ყაზახეთის ტბების სია დიდი ალმათის ტბა (რუსული)
ლენდელის კულტურა

ლენდელი (უნგრ. Lengyel) — ნეოლითის ეპოქის არქეოლოგიური კულტურა (4900—3400 წწ. ძვ.წ.). ტერმინი ლენდელის კულტურა გაგვაცნო ავსტრიელმა არქეოლოგმა ოსვალდ მენგინმა, XX საუკუნის 20-იან წლებში. ნიმუშები აღმოჩენილ იქნა უნგრეთში, ჩეხეთში, სლოვაკეთში, პოლონეთში და ავსტრიაში. ადრეული კერამიკა შეღებილია თეთრი, წითელი და ყვითელი საღებავებით. კერამიკა მოხატულია ან შემკულია ორნამენტებით. ეკონომიკის საფუძველს წარმოადგენს მიწათმოქმედება, აგრეთვე იზრდება მეცხოველეობის როლი (თხა, ცხვარი და ღორი). [1]
კანი, რომელშიც ვცხოვრობ

კანი, რომელშიც ვცხოვრობ (ესპ. La piel que habito) — 2011 წლის ესპანური ფსიქოლოგიური ტრილერი, რომლის სცენარის ავტორი და რეჟისორია პედრო ალმოდოვარი. დაფუძნებულია მწერალ ტიერი ჟონკეს ნაწარმოებზე „ტარანტული“. ფილმის პრემიერ შედგა კანის 64-ე კინოფესტივალზე. მიიღო გოიას ოთხი და BAFTA-ს ერთი ჯილდო ყურადღება!  ქვემოთ მოყვანილია სიუჟეტის და/ან დასასრულის დეტალები. რობერტო ლედგრადი პლასტიკური ქირურგია. ის კოლეგებს რევოლუციურ გამოგონებას, ხელოვნურ კანს წარუდგენს. რობერტოს შექმნილი კანი უძლებს ცეცხლს და აფრთხობს მწერებს. კოლეგები მოხიბლულები არიან, მაგრამ ხელმძღვანელობა, იგებს რა რომ ლედრადმა გენური ინჟინერია გამოიყენა, მას სამუშაოების შეწყვეტას სთხოვს. რობერტოს ეს ძალიან არ აწუხებს, რადგან მას შინ მოწყობილ ლაბორატორიაში ერთგული მოახლის მეთვალეყურეობის ქვეშ ჰყავს მომხიბვლელი ქალი ვერა, რომელიც რობერტოსთან წლებია, ცხოვრობს და რომლის კანიც მთლიანად ხელოვნურია. ანტონიო ბანდერასი - რობერტ ლედგრადი ელენა ანაია - ვერა კრუზი მარისა პარედესი - მარილია ოფიციალური საიტი (Spain) ოფიციალური საიტი (US) „The Skin I Live In“ — კინოფილმების ინტერნეტ-მონაცემთა ბაზა (ინგლისური) „The Skin I Live In“ — Box Office Mojo-ზე „The Skin I Live In“ — Rotten Tomatoes „The Skin I Live In“ — Metacritic-ზე ↑ Shooting starts on Almodóvar’s The Skin I Live In. cineuropa, 23/08/2010
შალვა ფიფია

შალვა ფიფია (დ. 26 თებერვალი, 1976) — საქართველოს სოფლის მეურნეობის მინისტრი 2013-2014 წლებში 1992—1993 წლებში სწავლობდა თბილისის სახელმწიფო უნივერსიტეტის საერთაშორისო ეკონომიკური ურთიერთობების ფაკულტეტში, შემდეგ 1993—1995 წლებში მანჩესტერის საქალაქო კოლეჯში. 1999 წელს დაამთავრა ოქსფორდის ბრუქსის უნივერსიტეტი. 2007 წელს ბიზნესის ადმინისტრირების მაგისტრის ხარისხი მიიღო კავკასიის ბიზნესის სკოლაში. 2012 წლის ნოემბერში დაინიშნა სოფლის მეურნეობის მინისტრის მოადგილედ. 2013 წლის მაისში მინისტრობის პოსტიდან დავით კირვალიძის გადადგომის შემდეგ იყო სოფლის მეურნეობის მინისტრი 2014 წლამდე. ბიოგრაფია — საქართველოს სოფლის მეურნეობის სამინისტრო დაარქივებული 2013-07-25 საიტზე Wayback Machine.
გოთური ომები

ტერმინი გოთური ომები შეიძლება აღნიშნავდეს: გოთური ომები — გრევტუნგები და თერვინგები ბიზანტიის იმპერიის წინააღმდეგ. გოთური ომები — ომი გუთებსა და ბიზანტიის იმპერიას შორის. გოთური ომები — ომი ოსტგოთებსა და ბიზანტიის იმპერიას შორის.
ვალმონი (ფილმი)

ვალმონი (ინგლ. Valmont) — მილოშ ფორმანის 1989 წლის ფილმი. დაფუძნებულია მე-18 საუკუნის ფრანგულ რომანზე „სახიფათო კავშირები“. ყურადღება!  ქვემოთ მოყვანილია სიუჟეტის და/ან დასასრულის დეტალები. მოქმედება ვითარდება XVIII საუკუნის საფრანგეთში. მარკიზა დე მერტეი სახიფათო სასიყვარულო თამაშებისა ინტრიგების დიდოსტატია, ვიკონტი ვალმონი კი ცნობილია მუსუსი. მარკიზას სურს შურისძიება ყოფილ საყვარელზე, ჟერკურზე, რომელმაც მიატოვა სხვა ქალის გამო. ის თხოვს ვალმონს, რომელიც ცნობილი არშიყია, რომ ამ უკანასკნელმა ჟერკურის ამჟამინდეს საცოლე შეაცდინოს. ვალმონს კი მადამ დე ტურველზე აქვს თვალი დადგმული. მარკიზა საკუთარი გეგმის განსახორციელებლად უფრო რთულ გეგმას დასახავს. ფილმის გადაღებები დაემთხვა რომან „სახიფათო კავშირების“ სხვა ადაპტაციის, სტივენ ფრირზის ფილმ „სახიფათო კავშირების“ გადაღებებსა და გამოსვლას. ფორმანმა გადაღება უფრო ადრე დაიწყო, თუმცა ფრირზმა ფილმზე მუშაობაუფრო ადრე დაასრულა და ის 1988 წლის დეკემბერში გამოუშვა. ფორმანის ფილმი 1989 წელს გამოვიდა. ამის გამო ფორმანს სათაურის შეცვლა მოუწია. ამ დამხვევის გამო ფორმანის ფილმი ფინანსურად ჩავარდა, მიუხედავად იმისა, რომ კრიტიკოსთა მოსაზრებით ის მხატვრულად ჯობდა ფრირზის მიერ გადაღებულ ფილმს. ფორმანმა მარკიზას როლი შესთავაზა მიშელ პფაიფერს, მაგრამ მან ფრირზის ფილმში მადამ დე ტურველის როლის შესრულება არჩია. ფორმანმა მარკიზას როლზე ანეტ ბენინგი მიიწვია, რომლისთვისაც „ვალმონი“ პირველი სერიოზული როლი აღმოჩნდა. „Valmont“ — კინოფილმების ინტერნეტ-მონაცემთა ბაზა (ინგლისური) „Valmont“ — Allmovie-ზე „Valmont“ — Rotten Tomatoes